PTT-BCP ปรับลดราคาดีเซล 40 สต./ลิตร มีผลพรุ่งนี้
ปตท.-บางจากฯ ปรับลดราคาน้ำมันดีเซล 40 สต./ลิตร มีผลพรุ่งนี้ (15 ธ.ค.)
14 ธ.ค. 2558

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP ประกาศปรับลดราคาเฉพาะน้ำมันดีเซลขายปลีกลงลิตรละ 40 สต. โดยมีผลตั้งแต่วันพรุ่งนี้ (15 ธ.ค.) เวลา 05.00 น.เป็นต้นไป
ส่งผลให้ราคาน้ำมันดีเซลของ ปตท.และบางจากฯ ในสถานีบริการน้ำมันในเขตกรุงเทพฯ และปริมณฑลวันพรุ่งนี้ อยู่ที่ ลิตรละ 21.29 บาท
ส่วนน้ำมันชนิดอื่นๆ ราคาคงเดิม โดยน้ำมันเบนซิน 95 ลิตรละ 31.06 บาท, แก๊สโซฮอล์ 95 ลิตรละ 24.10 บาท, แก๊สโซฮอล์ 91 ลิตรละ 23.68 บาท E20 ลิตรละ 21.74 บาท และ E85 ลิตรละ 18.99 บาท 